Бекітілді:
Күні: 09. 02. 2017 жыл
Пәні: математика  4 «Ә» класс

Тақырыбы:  62*546, 33852/546 түріндегі көбейту мен бөлу.
Мақсаты: Оқушыларға үш таңбалы санға жазбаша көбейту және бөлу жайында түсінік беру.
Міндеттері: 
Білімділік: 62*546, 33852/546 түріндегі көбейту мен бөлуді меңгерту.
Дамытушылық: Баған түрінде көбейту мен бұрыштап бөлу жағдайларын негіздеу. Ой-өрісін, өз бетінше тапсырма орындау қабілетін дамыту.
Тәрбиелік: Ұқыпты, ретті жазу дағдысын қалыптастыру. Адамгершілікке, достыққа, салауатты өмір салтын сақтауға тәрбиелеу.
Түрі: жарыс сабақ
Әдіс-тәсіл: сұрақ-жауап, талдау, түсіндіру, көрнекілік
Көрнекілігі: слайд, видео

Сабақтың барысы:
І. Ұйымдастыру бөлімі. 
Психологиялық дайындық.
Мен күштімін, сен меннен де күштісің
	Бүгінгі біздің сабағымыз өзгеше болмақ. Сабағымыз не жайында болатынын мына жасырын сөзді табу арқылы білеміз. Ең бірінші үй тапсырмасынан бастаймыз. Әр есептің шешімін айтқан сайын жасырынған сөздегі әріпті ашамыз. ( 6 есептің шешіміне 6 әріп ашылады, қалған әріптерді сұраққа жауап беру арқылы ашамыз)
· Ара қашықтықты табу формуласын есіңе түсір? S=V*t
· Жақындау жылдамдығын қалай табамыз? Vж.ж=V1+V2
· Тіктөртбұрыштың ауданын табу формуласын айт. S=V*t
· Тіктөртбұрыштың периметрін қалай табамыз?  P=(a+b)*2
· Қашықтық пен жылдамдық белгілі болса, уақытты қалай табамыз? T=S/V
УНИВЕРСИАДА
· Универсиада туралы не білеміз?
ІІ.  Үй тапсырмасын тексеру, бекіту.
                     39-бет № 8 есеп, 2-3 бағаны
· Әр қатардан 2 оқушыдан оқып, жауабын айтады.

ІІІ. Жаңа тақырып.
	Алматыда 28-ші қысқы Бүкіләлемдік Универсиада ағымдағы жылдың 29 қаңтарында басталды. Студенттік ойындар 8 ақпан аралығында болды. (Студенттік спорт тарихы 1905 жылдан басталды. Осы жылы АҚШ-та студент жастардың алғашқы халықаралық жарысы өтті). 
Қысқы Универсиада-2017-нің бойтұмары болып, жылдамдық пен көкке асқақтаудың, жеңілдікті, қуатты және жеңіске құштарлықты-нағыз жас спортшыларға тән қасиеттерді бейнелейтін қазақ даласының ежелгі ерікті және қайратты мекендеушісі-жас Сұңқар таңдалды. «Қанатыңды кеңге жай!» деген ұраны жас спортшыларды ересектер спортының шыңдарына шығуға жігерлендірді. Универсиадаға 50 елден 5 мыңнан астам студент қатысады. Спорт жарыстары «Медеу» , Балуан Шолақ атындағы спорт сарайында, Алматы аренасында  және «Шымбұлақ» тау шаңғылы курортында өтті. 
Универсиада аясында Қазақстанда спорттың 13 түрінен ( 8 міндетті және 5 қосымша) жарыстар жоспарланған.
2017 жылғы Универсиада алауының жағылуы еліміздің ең басты спорт шарасының символикалық сөресі: Универсиада Алауын жағу салтанаты әр өңірде өтті. Қаңтар айының 25 мен 29 аралығында Қазақстанның барлық ірі қалаларында 2017 жылғы Универсиада алауының жағылу салтанаты өтті. Әрбір өңірде жағылған алаулар қосылып,  29 қаңтар күні Алматы қаласында үлкен алау болып жағылды. 
Осы Универсиадаға қатыспасақ та, өзіміздің біліміміз арқылы үлесімізді қосып, есептерді жарыс түрінде шығарамыз. Жарыста әр спортшыға жүлделі медальдар беріледі. Сол сияқты сендерге де «5»-ке жауап берсеңдер-алтын, «4»-ке жауап берсеңдер-күміс медаль беремін.
 Енді Алматыдағы Универсиада-2017 өтілетін спорт түрлерінен әрбір есепті шығару барысында танысамыз.
Жоғарыда атап өткендей, универсиада ойналатын спорттық ойынның бірінші түрін анықтау үшін № 1  есепті шығарамыз.
№ 1  62*546 үш таңбалы санға көбейткен тиімді ме, әлде екі таңбалы санға тиімді ме? Көбейтуді тиімді тәсілмен орында.
546
   62
1092                 І толымсыз көбейткіш
  3276                   ІІ толымсыз көбейткіш
  33852
Мәнерлеп сырғанау( фигурная катание, figure skating)-мұнда спортшы конькимен сырғанап, музыка сазына сәйкес әсем қимыл жасайды. 
Денис Тен осы Универсиадада Қазақстан қоржынына алтын медаль салды.
№ 2 
33852/62=546	33852/546=62
338-І толымсыз бөлінгіш                       338-   І толымсыз бөлінгіш          
285-ІІ толымсыз бөлінгіш                      3385 - ІІ толымсыз бөлінгіш
372-ІІІ толымсыз бөлінгіш                     1092 - ІІІ толымсыз бөлінгіш  

Шорт-трек (trac-racecourse)-ХІХ ғасырдың соңына таман пайда болған спорттың түрі. Ережесі: әйелдер де, ерлер де 1500, 500, 1000 және 3000 метрлік қашықтықтарда мұз айдынында күш сынасады, яғни алаңда конькимен жүгіруден жарысады. Әр орынға белгілі ұпайлар беріледі.  Балуан Шолақ атындағы спорт сарайында ерлер арасында өтті. Нұрберген Жұмағазиев- алтын алды.
№ 3 
8096:352=23     36423:639=57      7552:236=32      29172:748=39
352*23=8096   639*57=36423       236*32=7552    748*39=29172

Тау шаңғысы спорты-шаңғы спортының бір түрі. Қалың қарлы таулы тау бөктерінде өткізіледі. Жарыс жолының қашықтығы 500-700метр. Жол бойына қызыл не көк жалау ілінген кедергілер қойылады.
№ 4 Қалдықпен бөлуді орында.
3184:352=9 (қ.16)   36497: 639=57(74 қ)   7684: 236=32(қ.132)  29573:748=39 (қ. 401)
	Биатлон (biathlon)-қысқы сонымен қатар жазғы спорт түрі. Белгілі бір қашықтық сайын шаңғы үстінде мылтықпен нысанаға оқ ата отырып, шаңғымен жарысу.  Алина Райкова мен Галина Вишневская алтын жүлде иегері. “Алатау» шаңғы биатлон кешенінде өтті.
№ 5
	V= 80 км/сағ
	t=2 сағ
Жүруі керек-?, 4 есе кем
	S=?
	Ш: 80*2=160 (км)
	      160:4=40 (км)
	160+40=200 (км)
          Ж: Сонда қалаға дейінгі қашықтық 200 км болған.
Сноубординг-ағылшынша snow- қар,  board-тақтай сөзінен шыққан. Сноубордпен тау бөктерінен шапшаң сырғанап түсетін, арнайы трассада акробатикалық элементтерді орындаудан тұратын спорт түрі. Сноуборд дегеніміз-жиегінде екі аяққа арналған бекіткіштер орнатылған тақта.  Осы спорт түрі «Табаған» ойын-сауық кешенінде өтті. 
	№ 6
	1-ші күні-24000 тг	80ж
	2-ші күні-14400 тг
Әр күні-?ж
Ш: (2400+14400):80=480 (тг)-1 ж
      2400:480=50 (ж) -1-ші күні
       14400: 480=30 (ж)- 2-ші күні
Ж: 1-ші күні 50 жейде, 2ші күні 30 жейде сатылды. 
 
Шаңғы жарысы – белгілі қашықтықтағы арнайы  дайындалған трасса бойынша белгілі бір спортшылар санаты бойынша (жасы, жарысы) шаңғымен жарысу спорты. Топ болып жарысады. «Шымбұлақ» тау шаңғы кешені. Анна Стоян(классикалық стиль)-ІІІ орын.
№ 7
                                          188 кг
13 т 160кг:70*3= 13160 кг:70*3=564 кг
                                          287 кг
23 кг 534 г:82*2=23534 кг:82*2=574 кг


Шайбалы хоккей- шайбамен мұз үстінде ойналатын командалық спорт ойыны. Алматы аренасында өтті.

№ 8 (Ауызша)
Бер: бөлме
а=6 м
в=4 м
1 м2 жерге-300г сыр
S-?г сыр
Ш: 6*4=24 (м2)-Sб
      24*300=7200(г) =7 кг 200 г
Ж: Осы бөлменің еденін сырлау үшін 7 кг 200г сыр қажет.

Керлинг (ағылшынша curl сөз-айналдыру) көгалдағы хоккейге ұқсас, бірақ мұз үстінде футболға арналған алаңда өткізілетін ойын түрі.
№ 9
13915:23=605    17238:34=507      3696:12=308       26880:32=840      7605:15=507       36540:87=420
Жоғарыда атап өткендей спорттың 5түрінен  қосымша  жарыстар өтілді. Олар конькимен жүгіру спортынан Екатерина Айдова қола, Дмитрий Рейхерд пен Павел Колмаков фристайлдан алтын мен қола (ерлер арасында), ал қыздар арасында Юлия Галышева мен Жанбота Алдабергенова  алтын,Бағжан Іңкәрбек  командалық жарыст фристайлдан алтын, Анна Шевченко шаңғыжарысынан қола алды.
Фристайл- соңғы жылдары көптеген елдерде кең тараған қысқы Олимпиядалық ойындарының бірі, Азия ойындарының бағдарламасына енген қысқы спорт түрлерінің бірі. Қарлы беткейінен құлдилап түсу кезінде әртүрлі бағдарламаларды орындалатын спорт түрі.
V. Қорытынды.
Міне балалар, елімізде өткен Спорттық универсиада туралы көп нәрсе  білдіңдер. Біздің еліміздің болашағы білімді, саналы, дені сау, шымыр жастардың қолында. Әрдайым салауатты өмір салтын сақтап жүрейік. 
VІ. Бағалау.
«5»-алтын
«4»-күміс
Және де Алматыдан 28-ші Бүкіләлемдік Универсиададан әр оқушыға сарқыт ретінде универсиаданың бойтұмары жас сұңқардың бейнесін таратамын. Осы сұңқар сияқты жігерлі, жеңіске құштар болыңдар.
VІІ. Үйге тапсырма.
40-бет, №4 (3,4), №7 (2-баған), №9 астыңғы баған.



